วินิจฉัยการติดเชื้อราที่ผิวหนัง รักษาด้วยวิธีธรรมชาติ เมื่อไหร่ที่ต้องไปพบแพทย์
สังเกตผื่นระคายเคืองสีแดงหรือสีเทา ตกสะเก็ด และคัน และรอยผื่นก็อาจจะนูนขึ้นมาเล็กน้อยและอาจจะเป็นตุ่มๆ ขึ้นมานิดหน่อยถ้าคุณเกา ซึ่งผื่นพวกนี้มักจะขึ้นบ่อยๆ ตรงรอยพับที่อับชื้นอยู่แล้ว   เด็กทารกมักจะมีผื่นผ้าอ้อมแคนดิดาขึ้นอยู่ที่รอยพับใต้ก้น โดยเฉพาะเด็กที่นั่งทั้งผ้าอ้อมเปียกๆ หรือสกปรกเป็นเวลานาน นอกจากนี้เชื้อรายังมักจะขึ้นตามหนังศีรษะ เล็บมือ และเล็บเท้า รวมถึงบริเวณที่อยู่ระหว่างซอกนิ้วเท้าและตรงฝ่าเท้า (ที่เรียกกันทั่วไปว่า โรคน้ำกัดเท้า) การติดเชื้อราจะไม่เหมือนผื่นอื่นๆ ตรงที่เชื้อราจะทำให้เกิดกลิ่นอับ ซึ่งกลิ่นนี้จะแรงมากที่สุดเมื่อเกิดการติดเชื้อราแคนดิดาในปาก (เรียกว่า เชื้อราช่องปาก) หรือในอวัยวะเพศหญิง แต่ถ้าเป็นการติดเชื้อราที่ผิวหนังหรือในรอยพับก็มีกลิ่นที่พอสังเกตได้เหมือนกัน การเจริญเติบโตของเชื้อราที่มีกลิ่นเปรี้ยวๆ อับๆ บางครั้งก็อาจจะถูกกลบหรืออาจสับสนกับกลิ่นตัวทั่วไป เพราะมันมักจะเจริญเติบโตใกล้ๆ กับรักแร้ ขาหนีบ และก้น ใครๆ ก็มีโอกาสติดเชื้อราได้เพราะมันเกิดขึ้นได้บ่อยมากๆ แต่คนที่ไม่ได้อาบน้ำทุกวันหรือคนที่มีระบบภูมิคุ้มกันอ่อนแอจะมีความเสี่ยงมากกว่า เช่นเดียวกับคนที่มีรอยพับที่ผิวหนังเป็นบริเวณกว้างก็มักจะติดเชื้อราได้ง่ายกว่าเช่นกัน  สาเหตุหลักของระบบภูมิคุ้มกันอ่อนแอก็คืออายุ (เด็กมากหรือแก่แล้ว) โรคเรื้อรัง โรคขาดสารอาหารเรื้อรัง การติดเชื้อที่ระบบภูมิคุ้มกัน เช่น HIV/AIDS โรคภูมิคุ้มกันทำลายตัวเอง โรคเบาหวาน การรับประทานยามากเกินไป (เช่น ยาปฏิชีวนะหรือยาคอร์ติโคสเตอรอยด์) และการรักษามะเร็งด้วยคีโม  คนที่ใช้อ่างอาบน้ำหรือสระว่ายน้ำสาธารณะโดยไม่ได้ใส่รองเท้ายางก็มีโอกาสเสี่ยงที่จะติดเชื้อราที่เท้าและนิ้วเท้า และอาจกระจายไปยังส่วนอื่นๆ ของร่างกายได้ น้ำมันมะพร้าวประกอบด้วยกรดไขมัน 3 ชนิด (กรดคาไพรลิก กรดคาพริก และกรดลอริก) ที่มีฤทธิ์ฆ่าเชื้อรา มันจึงสามารถฆ่าเชื้อราอย่างแคนดิดาและเชื้อราสายพันธุ์อื่นๆ ได้ กรดไขมันที่อยู่ในน้ำมันมะพร้าวฆ่าเชื้อราด้วยการทำลายผนังเซลล์ จึงยากที่เชื้อราจะต้านทานได้  ซื้อน้ำมันมะพร้าวคุณภาพดี (ดูจากประกาศนียบัตรรับรองต่างๆ) ทาลงบริเวณที่เป็นเชื้อราวันละ 3 ครั้ง ก็น่าจะเห็นผล (รอยแดงและคันน้อยลง) ภายใน 1 สัปดาห์ น้ำมันมะพร้าวยังนิยมใช้รักษาการติดเชื้อแคนดิดาในระบบ (ภายใน) ด้วย แต่กรณีนั้นจะใช้วิธีการรับประทาน นอกจากนี้น้ำมันมะพร้าวยังสามารถรักษาการติดเชื้อแบคทีเรียที่ผิวหนังและปัญหาผิวอื่นๆ ได้ เช่น ผื่นและโรคสะเก็ดเงิน ที่อาจจะดูเหมือนการติดเชื้อราที่ผิวหนัง การทาน้ำมันทีทรีที่เป็นสารสกัดจาก Melaleuca Alternifolia สามารถรักษาการติดเชื้อราที่ผิวหนังได้ เพราะน้ำมันทีทรีมีฤทธิ์ต้านจุลชีพเข้มข้นและสามารถฆ่าเชื้อราได้เป็นอย่างดี นอกจากนี้น้ำมันทีทรียังเสริมระบบภูมิคุ้มกันที่ช่วยป้องกันการติดเชื้อตั้งแต่แรกและไม่ให้ติดเชื้อราแคนดิดาหรือเชื้อราอื่นๆ ด้วย เริ่มจากการหยดน้ำมันทีทรีลงบนผิวหนังที่ติดเชื้อราสัก 2-3 หยด วันละ 3 ครั้งอย่างน้อย 2-3 สัปดาห์แล้วดูว่าได้ผลอย่างไร  น้ำมันทีทรีนิยมใช้เป็นสารต้านจุลชีพและต้านการอักเสบมาหลายปีในออสเตรเลีย แต่เพิ่งเป็นที่รู้จักทั่วไปประมาณ 10 ปีที่ผ่านมา น้ำมันทีทรีอาจก่อให้เกิดการระคายเคืองที่ผิวหนังและอาการแพ้ในกลุ่มคนที่ผิวแพ้ง่ายเป็นพิเศษ แต่ก็เกิดขึ้นได้ยาก ดังนั้นให้ทดสอบลงบนผิวบริเวณที่ไม่ติดเชื้อเล็กน้อยก่อนทาลงบนผิวหนังส่วนที่ติดเชื้อรา น้ำมันออริกาโนประกอบด้วยสารประกอบต่างๆ (คาร์วาครอลและไธมอล) ที่เป็นสารฆ่าเชื้อราเข้มข้นทั้งคู่ สารประกอบเหล่านี้สามารถต้านเชื้อราแคนดิดาและเชื้อราอื่นๆ ผ่านการขจัดน้ำ ทำให้เชื้อราแห้งและตายในที่สุด น้ำมันออริกาโนค่อนข้างเข้มข้นและอาจทำให้เกิดอาการแสบร้อนบนผิวหนัง เพราะฉะนั้นอย่าลืมใช้วิตามินอีหรือน้ำมันตับปลาคอดเจือจางก่อน ส่วนน้ำนั้นใช้เจือจางได้ไม่ดีเพราะมันไม่เป็นเนื้อเดียวกับน้ำมัน หยดน้ำมันออริกาโน 1-2 หยดผสมกับวิตามินอีหรือน้ำมันปลาในปริมาณที่เท่ากันแล้วทาลงบนผิวหนังที่ติดเชื้อราวันละ 3 ครั้งเป็นเวลา 2-3 สัปดาห์แล้วสังเกตว่ามันดีขึ้นไหม ไม่ว่าจะเป็นการติดเชื้อชนิดไหนก็แล้วแต่ (เชื้อรา เชื้อแบคทีเรีย หรือเชื้อไวรัส) การป้องกันและการปกป้องที่แท้จริงขึ้นอยู่กับการตอบสนองของภูมิคุ้มกันที่ดีและแข็งแรง ระบบภูมิคุ้มกันเกิดจากเซลล์เม็ดเลือดขาวพิเศษที่มีหน้าที่ตรวจจับและทำลายเชื้อโรคที่อาจเป็นอันตราย เช่น เชื้อรา แต่เวลาที่ระบบภูมิคุ้มกันของคุณอ่อนแอเนื่องมาจากสาเหตุในข้างต้น จุลินทรีย์ที่ก่อให้เกิดโรคก็จะเติบโตและลุกลามโดยที่ไม่มีเซลล์เม็ดเลือดขาวคอยตรวจจับ เพราะฉะนั้นให้เน้นไปที่การกระตุ้นภูมิคุ้มกันธรรมชาติในการต่อสู้กับการติดเชื้อราและรักษาร่างกายให้แข็งแรง  นอนหลับพักผ่อนให้เพียงพอและมีคุณภาพ รับประทานผักผลไม้สด รับประทานน้ำตาลทรายให้น้อยลง (น้ำอัดลม ลูกอม ขนมหวาน) ลดการบริโภคแอลกอฮอล์ เลิกสูบบุหรี่ รักษาสุขอนามัยที่ดี และออกกำลังกายเป็นประจำล้วนเป็นวิธีที่ช่วยรักษาการตอบสนองของภูมิคุ้มกันให้แข็งแรง  วิตามินและอาหารเสริมจากสมุนไพรที่ช่วยกระตุ้นการทำงานของระบบภูมิคุ้มกันได้แก่ วิตามินซี วิตามินดี สังกะสี เอ็กไคนาเซีย และสารสกัดจากใบมะกอก แพทย์อาจจะแนะนำยาทารักษาการติดเชื้อราที่หาซื้อได้ตามร้านขายยาทั่วไป หรือแพทย์อาจจะตัดสินใจจ่ายยาที่ต้องมีใบสั่งจากแพทย์ก็ได้ ทายาลงบนผิวบริเวณที่เป็นแผลโดยตรงทุกวันจนกว่าการติดเชื้อราจะหายเป็นปลิดทิ้ง ยาทาฆ่าเชื้อรามักจะหาซื้อได้ตามร้านขายยาทั่วไป ซึ่งจะอยู่ในรูปแบบของยารักษาโรคน้ำกัดเท้า แต่จริงๆ แล้วมันรักษาการติดเชื้อที่ผิวหนังได้ทุกชนิด คุณสามารถหาซื้อยานี้ได้ตรงชั้นสินค้าดูแลเท้า ยาทาฆ่าเชื้อราทั่วไปที่รักษาการติดเชื้อราที่ผิวหนังได้แก่ miconazole clotrimazole และ oxiconazole
หาผิวหนังบริเวณที่คันและแดงเป็นปื้นๆ. สังเกตว่ามีผิวหนังมีกลิ่นเหม็นอับหรือไม่. ดูว่าคุณมีปัจจัยเสี่ยงหรือเปล่า. ใช้น้ำมันมะพร้าวที่เป็นสารฆ่าเชื้อราธรรมชาติ. ลองใช้น้ำมันทีทรีรักษาและป้องกันการติดเชื้อ. ทาน้ำมันออริกาโนที่ทำให้เชื้อราแห้ง ซึ่งจะทำให้เชื้อราตายไปในที่สุด. รักษาระบบภูมิคุ้มกันให้แข็งแรงเพื่อต่อสู้กับการติดเชื้อ. ปรึกษาแพทย์ว่ายาทาฆ่าเชื้อราตัวไหนที่เหมาะกับคุณ.
https://www.wikihow.com/Treat-a-Skin-Yeast-Infection-Naturally https://www.wikihow.com/Treat-a-Skin-Yeast-Infection-Naturally https://www.wikihow.com/Treat-a-Skin-Yeast-Infection-Naturally
Diagnosing a Skin Yeast Infection Using Natural Treatments When to Seek Medical Care